ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

...ภูคา
แนวคิดการช่วยคนยากจน โดยให้ครัวเรือนที่ใช้ไฟฟ้าต่ำกว่า 90 หน่วยต่อเดือน ใช้ไฟฟรีเป็นการถาวรของ อภิสิทธิ์ เวชชาชีวะ นายกรัฐมนตรี กำลังสร้างความปวดเศียรเวียนเกล้าให้กับคณะกรรมการที่เกี่ยวข้อง เพราะต้องแบ่งคนออกเป็น 3 ส่วน คือ คนที่ใช้ไฟต่ำกว่า 90 หน่วย และคนธรรมดาที่ใช้ไฟมากกว่า 90 หน่วย และภาคเอกชน ที่ใช้คอนเซปต์ว่าใครใช้ไฟเยอะก็ต้องรับภาระเยอะ ได้ข่าวว่าภาคเอกชนเองก็โวยกับแนวคิดนี้ เพราะที่ผ่านมาคนใช้ไฟมากก็ต้องจ่ายค่าเอฟทีกันบานเบอะอยู่แล้ว 
ที่ปวดหัวกว่านั้น คือ ยอดการใช้ไฟในแต่ละเดือนไม่คงที่ จนต้องใช้งบในสัดส่วนที่สูงปีละกว่า 1.3หมื่นล้านบาท ทำให้หาสูตรที่ลงตัวเพื่อผลักภาระให้คนใช้ไฟมากช่วยแบกรับค่าใช้จ่ายแทนคนจนไม่ได้น่ะสิ...แบบนี้ถือว่าไม่โปร่งใสและไม่เป็นธรรมกับคนที่ต้องแบกรับภาระแทน เพราะคนเหล่านั้นยังต้องเสียภาษีเพื่อพัฒนาประเทศอยู่แล้วใช่หรือไม่...
rr...แอบส่งความสุขย้อนหลังให้ ปู่มั่น พัธโนทัย รมช.คลัง ที่มีอายุครบ 70 ปี ไปเมื่อวันที่ 21 ม.ค.ที่ผ่านมา มีสุขภาพพลานามัยสมบูรณ์ แข็งแรงด้วยคน แม้อายุจะมาก แต่ปู่มั่นถือว่ายังกระฉับกระเฉงเกินวัย เตะปี๊บยังดังลั่นซอย ส่วนผลงานจะเป็นที่ประจักษ์หรือไม่นั้น ขอให้รอคอยดูแผนการปรับโครงสร้างภาษีของกรมสรรพสามิตที่กำลังจะคลอดออกมาเร็วๆ นี้ รับประกันระทึกในฤทัย อิๆ 
rr...อีกนโยบายเร่งด่วนที่กระทรวงการ คลังกำลังเร่งเครื่องเดินหน้าตามแผนพัฒนาตลาดทุน คือ การตัดแบ่งขายหุ้นรัฐวิสาหกิจเกรดเอที่กระทรวงการคลังถืออยู่ออกไปในบางส่วน เช่น บริษัท ปตท. บริษัท การบินไทย บริษัท ท่าอากาศยานไทย บริษัท อสมท และธนาคารกรุงไทย ส่วนจะเร่งขายให้ได้ทันก่อนจะยุบสภาในเดือน เม.ย.นี้หรือไม่ อิฉันว่าอันนี้ต้องจับตา...
rr...แว่วยินแต่เสียงว่าให้ตัดขายออกไปจำนวนหนึ่ง เอาเบาะๆ แค่บริษัท 5678% แค่นั้นแหละ เพราะจำเป็นต้องให้แต่ละองค์กรยังคงสถานะความเป็นรัฐวิสาหกิจอยู่ต่อไป มิเช่นนั้นพนักงานตบเท้ารวมพลฮุยเลฮุยถาโถมเข้าใส่รัฐบาลที่แรงกว่าม็อบเสื้อแดงซะอีก